open-index/open-wikipedia-markdown huggingface dataset:
Անխել Լոպես

**Անխել Դոմինգո Լոպես Ռուանո** (, ), իսպանացի ֆուտբոլիստ, աջ պաշտպան։ Նա խաղում է Իսպանիայի հավաքականում։

## Գործունեություն
### Ակումբային
Անխելը իր կարիերան սկսեց «Լաս-Պալմաս» ակումբում։ 2003 թվականի հունվարին գնաց «Սելտա»։ Նրա հետ առաջին շրջանում ակումբը ստացավ ՈՒԵՖԱ չեմպիոնների լիգաին մասնակցելու հնարավորություն, սակայն երկրորդ մրցաշրջանում դուրս թռավ այնտեղից։ Դրանից հետո, դուրս եկավ եվրագավաթից և կրկին ընկավ Սեգունդա։ Խաղացողը կարողացավ սկսել Սեգունդա մրցաշարից, բայց 2007 թվականի օգոստոսի 31-ին «Վիլյառեալ»։ Այդ ժամանակվանից ի վեր խաղացողը հանդես է գալիս «*подводников*» համար։ Առաջին երկու մրցաշրջանում խաղացողը մրցում էր Խավի Վենտաի հետ հիմնական կազմի աջ պաշտպանի պաշտոնի համր, իսկ Վենաի դուրս գալուց հետո դարձավ «Լեվանտեի» հիմնական կազմի խաղացող։ 2011 թվականի հունվարի 9-ին ստացավ ձախ ծնկի վնասվածք եւ կես տարի դարձավ հաշմանդամ։

### Հավաքականում
Իսպանիաի հավաքականում 2006 թվականի նոյեմբերի 15-ին Անխելը ելույթ ունեցավ Ռումինիաի հավաքականի դեմ խաղում։ Թիմում ընդամենը խաղացել է 5 խաղ։ Պատմության մեջ դարձավ Իսպանիայի ազգային հավաքականի առաջին խաղացողը Սեգունդաից։ Ներկայացվել է Իսպանիայի ԵՎՐՕ-2008 հաղթանակի կոչված խաղացողների ընդլայնված ցանկում, սակայն չի արժանացել վերջնական հայտին։

## Ծանոթագրություններ

Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռեալ Բետիսի ֆուտբոլիստներ
Կատեգորիա:Սելտա Վիգոյի ֆուտբոլիստներ
Կատեգորիա:Վիլյառեալի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Աբրիկոն

**Աբրիկոն**, Արարատյան դաշտի ծիրանից պատրաստված թունդ ալկոհոլային հնեցված խմիչք է՝ պատրաստված բրենդիի ստացման տեխնոլոգիայի նմանությամբ։ Խմիչքն ունի 44 % թնդություն։

## Պատրաստման տեխնոլոգիա
Խմիչքի պատրաստման ընթացքում օգտագործվում են Արարատյան դաշտի միայն հասունացած և մանրակրկիտ ընտրված ծիրանները։ Կեղևից և կորիզներից մաքրված պտուղներից քամվում է հյութը, որը ենթարկվում է խմորման՝ հատուկ խմորիչ կուլտուրաների օգնությամբ։ Ստացված զանգվածից թորվում է սպիրտ, որը հետագայում հնեցվում է ծիրանի ծառից պատրաստված տակառներում մի քանի տարի։ Տակառների մեջ երկար հնեցումով է պայմանավորված խմիչքի գույնը։

Խառնուրդի ժամանակ ընտրվում են տարբեր տակառներից սպիրտներ՝ անհրաժեշտ համ և հոտ ստանալու նպատակով։ Խառնուրդի պարտադիր պայման է հանդիսանում Հայաստանի բարձր լեռնային աղբյուրների ջրի օգտագործումը։ Ի տարբերություն գրեթե մյուս բոլոր ալկոհոլային խմիչքների՝ աբրիկոնի պատրաստման ընթացքում չի օգտագործվում որևէ հոտային հավելում։ Խառնուրդից հետո խմիչքը տակառի մեջ մնում է ոչ պակաս 6 ամիս։ Հնեցման ընթացքում օգտագործվում են նաև ծիրանենու փայտից պատրաստված տակառներ։ Այս տեխնոլոգիան ունիկալ է, և աշխարհում այլևս ոչ մի տեղ չի կիրառվում։ Խմիչքը չի պարունակում ոչ մի տեսակի հավելանյութեր, գունանյութեր կամ գենետիկորեն մոդիֆիկացված օրգանիզմներ։ Խմիչքի մեջ զգալի են ծիրանի համն ու բույրը, նկատելի են նաև ծիրանաչրի, շոկոլադի, վանիլի համերանգներ, ինչպես նաև բարձրակարգ բազմամյա հնեցված կոնյակներին բնորոշ համային հատկություններ։ Ունենալով 44% թնդություն, խմվում է ավելի մեղմ և հաճելի, քան 40%-անոց անալոգները։

## Շշեր
Աբրիկոնի շշերը պատրաստվում են ձեռքով՝ բարձրորակ բոհեմական ապակուց։ Շշի դիզայնն ընդգծում է խմիչքի հայկական ծագումը. յուրաքանչյուր շիշ իրենից ներկայացնում է Արարատ սարի փոքրիկ կրկնօրինակը, որը թեպետ գտնվում է Թուրքիայի տարածքում, բայց հնուց ի վեր համարվում է և հանդիսանում է Հայաստանի խորհրդանիշը. Արարատի պատկերը եղել է ինչպես Հայկական ԽՍՀ զինանշանի, այնպես էլ առկա է անկախ Հայաստանի զինանշանի վրա։Արարատ լեռան 3D պատկերն իրենց մեջ կրող շշերը ձեռագործ են, պատրաստվել են Չեխիայում, հայտնի բոհեմյան ապակուց։ Եզակի շիշն արտոնագրված է և պաշտպանված օրենքով, պատկանում է Արարատի Աբրիկոն (Abrikon) ընկերությանը։

## Ծանոթագրություններ

## Արտաքին հղումներ

Կատեգորիա:Ալկոհոլային խմիչքներ
Կատեգորիա:Ալկոհոլային խմիչքներ ըստ երկրի
Կատեգորիա:Թունդ ալկոհոլային խմիչքներ
Կատեգորիա:Հայկական խմիչքներ
Արաբական Միացյալ Էմիրությունների զինանշան

**[[Արաբական Միացյալ Էմիրություններ]]ի զինանշանը** պաշտոնապես ստեղծվել է 1973 թվականին և թարմացվել 2008 թվականին։ Այն նման է արաբական այլ երկրների զինանշանների և խորհրդանիշների։ 
thumb|left|Զինանշանի հին տարբերակը|150px
Այն բաղկացած է ոսկե բազեից, որի կենտրոնում կա շրջան՝ Արաբական Միացյալ Էմիրությունների դրոշով և 7 աստղերով, որոնք խորհրդանշում են երկրի 7 նահանգները։ Բազեն կանգնած է կարմիր մագաղաթի վրա։

2008 թվականի մարտի 22-ին զինանշանը թարմացվեց և շրջանակի մեջ գտնվող լողացող առագաստանավը փոխարինվեց երկրի դրոշով։

## Ծանոթագրություններ

Կատեգորիա:ԱՄԷ-ի խորհրդանիշներ
Յան Գրեգուշ

**Յան Գրեգուշ** (սլովակ.՝ Ján Greguš, ), սլովակ ֆուտբոլիստ, Կոպենհագեն ֆուտբոլային ակումբի և Սլովակիա ազգային հավաքականի կիսապաշտպանն է։

## Ակումբային կարիերա
Կարիերան սկսել է Նիտրա ակումբի երիտասարդական կազմում։ 2009 թ. սկսել է խաղալ ակումբի հիմնական կազմում։ Նիտրայի կազմում անցկացնելով 4 հանդիպում ֆուտբոլիստը տեղափոխվում է չեխական Բանիկ ակումբ։ 2013 թ. Գրեգուշը վարձավճարով տեղափոխվում է անգլիական Բոլթոն Ուոնդերերս, որի կազմում խաղադաշտ դուրս չի գալիս։ Հայտնի չեխ ֆուտբոլիստ Ռադեկ Սլոնչիկը նշում էր, որ Անգլիայում անցկացրած տարին ֆուտբոլիստին տվել է թանկարժեք փորձ։ 2014 թ. դեկտեմբերին ֆուտբոլիստը պայմանագիր է ստորագրում չեխական Յաբլոնեց ակումբի հետ։ Առաջին հանդիպումը նոր ակումբի կազմում անցկացրել է 2015 թ. փետրվարի 20-ին։

## Ազգային հավաքականի կազմում
Սլովակիայի երիտասարդական հավաքականի ավագն է։ 2015 թ. մարտի 23-ին Գրեգուշը հրավիրվել է Սլովակիայի ազգային հավաքական մասնակցելու Լյուքսեմբուրգի ազգային հավաքականի հետ կայանալիք ընկերական խաղին։ Այս խաղում Գրեգուշը մնում է պահեստայինների նստարանին։ Ազգային հավաքականի կազմում իր մեկնարկային հանդիպումն անցկացրել է մարտի 31֊ին, երբ թիմն ընկերական հանդիպում էր անցկացնում Չեխիայի ազգային հավաքականի հետ։ Այս խաղում Գրեգուշը դառնում է խաղի միակ գոլային փոխանցման հեղինակը, իսկ գոլի հեղինակ է դառնում Օնդրեյ Դուդան։

## Նվաճումներ
 **Յաբլոնեց**
* Չեխիայի առաջնության բրոնզե մեդալակիր ֊ 2014/15

## Ծանոթագրություններ

## Արտաքին հղումներ
* Գրեգուշը Յաբլոնեց ակումբի կայքում  
* Գրեգուշը fotbal.idnes.cz կայքում 
* Գրեգուշը eu-football.ru կայքում

Կատեգորիա:Անգլիայի լեգեոներ ֆուտբոլիստներ
Կատեգորիա:Կոպենհագենի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Սլովակ ֆուտբոլիստներ
Կատեգորիա:Սլովակիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Բոլթոն Ուոնդերերսի ֆուտբոլիստներ
Բարբարա Եպպե

**Բարբարա Եպպե** (, ), բույսեր նկարող հարավաֆրիկացի նկարչուհի, պատկերազարդող։

## Կենսագրություն
մինի|Հարավաֆրիկյան Ehretia rigida, 1972
Բարբարա Եպպեն ծնվել է 1921 թվականին Փիլգրիմս Ռեսթ քաղաքում, հողային վերահսկիչ Վիկտոր Բրերետոնի և Գլեյդիս Էվանսի ընտանիքում։ Վաղ տարիքից մայրը Բարբարային ծանոթացրել է վայրի ծաղիկների աշխարհի հետ։

Ամուսնացել է հոգեբույժ Կառլ Լուիս Եպպեի հետ։ Զույգն ունեցել է չորս երեխա՝ Լեյ, Մարի, Կառլ և Դեյվիդ։ Ամուսնությունից 20 տարի անց Բարբարան պատկերազարդել է իր առաջին գիրքը՝ Trees and Shrubs of the Witwatersrand (Ուիթվաթերսթենդ համալսարանի տպագրություն) որով մուտք է գործել բուսաբանական արվեստի աշխարհ։

Քեյփում ապրելու տարիներին պատկերազարդել և գրել է տեքստեր ՔԵյփի սոխուկների վերաբերյալ գրքերի համար։ Սոխուկների հանդեպ հակումը պատճառ դարձավ Արևմտյան Քեյփի գարնանային և ձմեռային ծաղկող սոխուկների հրապարակման համար (Oxford University Press): Պիետ Վորսթերի հետ համագործակցությամբ հրապարակվելիք Amaryllidaceae-ի հետ կապված աշխատանքների նկարազարդումներն ավարտին է հասցրել նրա դուստրը՝ Լեյ Վոյթը։ Բացի բուսաբանական նկարները, Բարբարա Եպպեն մեծ հակում է ունեցել դեպի թիթեռները և բազմաթիվ նկարազարդումներ է արել ընկերների և ընտանիքի համար։ Երբեմն ստեղծել է բնապատկերներ։

Մահացել է 78 տարեկան հասակում, Յոհաննեսբուրգում թոքաբորբից։

## Մրցանակներ
1990 թվականին Հարավային Աֆրիկայի Բուսաբանական ընկերության կողմից պարգևատրվել է երկու ոսկե մեդալով Հարավային Աֆրիկայում բուսաբանական պատկերազարդումների համար, 1991 թվականին արծաթե մեդալ է ստացել Տրանսավաալի այգեգործական ընկերության կողմից։

## Պատկերազարդած գրքեր
**Trees and Shrubs of the Witwatersrand* (Witwatersrand University Press) 
**South African Aloes* (Purnell, 1974)
**Natal Wild Flowers* (Purnell, 1975)  
**Effective Weed Control in Maize and Grain Shorghum* (Ciba-Geigy, 1975)
**Namaqualand* (Purnell, 1976)
**Acacias, a Field Guide to the Identification of the Species of Southern Africa* - Lynette Davidson (Centaur, 1981)   
**South Africa is My Garden* (Delta Books, 1984) 
**Cycads of South Africa* - Cynthia Giddy (Struik, 1984) 
**Weeds of Crops and Gardens in Southern Africa ([https://web.archive.org/web/20070624015808/http://www.novartis.com/index.shtml Ciba-Geigy], 1985)
**Spring and Winter Flowering Bulbs of the Cape* - Graham Duncan ([http://www.oxford.co.za/ Oxford University Press], Cape Town, 1989)
**Irises'' (Umdaus Press, 1999) 

## Ծանոթագրություններ

Կատեգորիա:20-րդ դարի նկարչուհիներ
Կատեգորիա:Հարավաֆրիկացի նկարչուհիներ
Կատեգորիա:Պատկերազարդողներ
Լուկաս Լերագեր

**Լուկաս Լերագեր** (, ), դանիացի ֆուտբոլիստ, «Բորդո» ակումբի և Դանիայի հավաքականի կիսապաշտպան։ 2018 թվականի աշխարհի առաջնության մասնակից։

## Ակումբային կարիերա
Լերագերն իր պրոֆեսիոնալ կարիերան սկսել է «Ակադեմիսկ» ակումբում։ 2010 թվականին հիմնական թիմի կազմում կատարել է իր նորամուտը Դանիայի առաջին դիվիզիոնում։ 2013 թվականի ամռանը տեղափոխվել է «Վիբորգ» ֆուտբոլային ակումբում։ Հուլիսի 26-ին «Նորշելան» ակումբի դեմ խաղում նա կատարել է իր նորամուտը Դանիայի սուպերլիգայում։ Մրցաշրջանի արդյունքում ակումբն անցել է Առաջին լիգա, բայց Լերագերը մնացել է թիմում։ 2014 թվականի օգոստոսի 3-ին «ՀԲ Կյոգե» ակումբի դեմ խաղում նա խփել է իր առաջին գոլը «Վիբորգի» կազմում«։ Մրցաշրջանի արդյունքում Լուկասը թիմին օգնել է վերադառնալ էլիտա։

2016 թվականի ամռանը Լերագերը տեղափոխվել է բելգիական «Զյուլտե-Վարեգեմ» ակումբ։ Հուլիսի 30-ին «Էյպեն» ակումբի դեմ խաղում նա կատարել է իր նորամուտը Ժյուպիլե լիգայում։ Սեպտեմբերի 24-ին «Մեխելեն» ակումբի դեմ խաղում խփել է իր առաջին գոլը «Զյուլտե-Վարեգեմ» ակումբի կազմում։ Իր նորամուտային մրցաշրջանում նա ակումբին օգնել է նվաճել Բելգիայի գավաթը։

2017 թվականի ամռանը Լերագերը տեղափոխվել է ֆրանսիական «Բորդո»՝ կնքելով 4 տարվա պայմանագիր։ Տրանսֆերի արժեքը կազմել է 3,5 մլն եվրո։ Օգոստոսի 6-ին «Անժե» ակումբի դեմ խաղում նա կատարել է իր նորամուտը Լիգա 1-ում։ «Օլիմպիկ Լիոն» ակումբի դեմ խաղում Լուկասը խփել է իր առաջին գոլը «Բորդոյի» կազմում։

## Միջազգային կարիերա
2017 թվականի հունիսի 6-ին Գերմանիայի հավաքականի դեմ ընկերական խաղում Լուկասը կատարել է իր նորամուտը Դանիայի հավաքականի կազմում՝ հանդիպման երկրորդ խաղակեսում փոխարինելով Քրիստիան Էրիկսենին։

2018 թվականին Լերագերը մասնակցել է Ռուսաստանում կայացած աշխարհի առաջնությանը, որի ընթացքում դաշտ է դուրս եկել Ֆրանսիայի հավաքականի դեմ խաղում։

## Ձեռքբերումներ
**Թիմային**

 **«[[Զյուլտե Վարեգեմ]]»**
* Բելգիայի գավաթակիր — 2016/2017

## Ծանոթագրություններ

## Արտաքին հղումներ
* Լերագերի պաշտոնական Ինստագրամի էջը
* Լերագերը transfermarkt-ում
* Լերագերը soccerbase.com-ում
* Լերագերը WhoScored.com կայքում
* Լերագերը Բորդոյի պաշտոնական կայքում 
* Լերագերը Լիգա 1-ի պաշտոնական կայքում  
* Լերագերը ՈՒԵՖԱ-ի պաշտոնական կայքում
* Լերագերը ՖԻՖԱ-ի պաշտոնական կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Ակադեմիսկի ֆուտբոլիստներ
Կատեգորիա:Բորդոյի ֆուտբոլիստներ
Կատեգորիա:Դանիայի հավաքականի ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:Զյուլտե Վարեգեմի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Վիբորգի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ջենոայի ֆուտբոլիստներ
Կատեգորիա:Կոպենհագենի ֆուտբոլիստներ
Հենրիկ Դալսգոր

**Հենրիկ Դալսգոր** (, ), դանիացի ֆուտբոլիստ, «Բրենտֆորդ» ակումբի և Դանիայի ազգային հավաքականի պաշտպան։ 2018 թվականի ֆուտբոլի աշխարհի առաջնության մասնակից։

## Ակումբային կարիերա
Դալսգորն իր պրոֆեսիոնալ կարիերան սկսել է «Օլբորգ» ակումբում։ 2014 թվականի մայիսի 11-ին «Օրհուսի» դեմ խաղում նա կատարել է իր նորամուտը Դանիայի Սուպերլիգայում։ Մայիսի 31-ին «Նորշելան» ակումբի դեմ խաղում, Հենրիկը խփել է իր առաջին գոլը «Օլբորգի» կազմում։ 2014 թվականին նա օգնել է իր ակումբին հաղթել Դանիայի առաջնությունում և նվաճել Դանիայի գավաթը։

2016 թվականի սկզբին Դալսգորն ազատ գործակալի կարգավիճակով տեղափոխվել է բելգիական «Զյուլտե Վարեգեմ»։ Հունվարի 15-ին «Գենկ» ակումբի դեմ խաղում նա կատարել է իր նորամուտը Ժյուպիլե լիգայում։ Հունվարի 23-ին «Աուդ Հևերլե Լյովեն» ակումբի դեմ խաղում Հենրիկը խփել է իր առաջին գոլը «Զյուլտե Վարեգեմ» ակումբի կազմում։ 2014 թվականին նա օգնել է իր ակումբին նվաճել Բելգիայի գավաթը։

2017 թվականի ամռանը Դալսգորը տեղափոխվել է անգլիական «Բրենտֆորդ» ակումբ՝ կնքելով 3 տարվա պայմանագիր։ Օգոստոսի 5-ին «Շեֆիլդ Յունայթեդ» ակումբի դեմ խաղում նա կատարել է իր նորամուտը Չեմպիոնշիպում։

## Միջազգային կարիերա
2011 թվականին Դանիայի երիտասարդական հավաքականի կազմում մասնակցել է Եվրոպայի տնային առաջնությանը։ Մրցաշարի ընթացքում նա դաշտ է դուրս եկել Շվեյցարիայի, Բելառուսի և Իսլանդիայի հավաքականների դեմ խաղերում։

2013 թվականի հունվարի 26-ին Կանադայի դեմ ընկերական խաղում կատարել է իր նորամուտը Դանիայի ազգային հավաքականում։

2018 թվականին Դալսգորը մասնակցել է Ռուսաստանում կայացած աշխարհի առաջնությանը։ Մրցաշարի ընթացքում նա խաղացել է Պերուի, Ավստրալիայի, Ֆրանսիայի և Խորվաթիայի հավաքականների դեմ։

## Ձեռքբերումներ
**Թիմային**

 **«[[Օլբորգ]]»**
*  Դանիայի ֆուտբոլի առաջնություն – 2013/2014
* Դանիայի գավաթի դափնեկիր – 2013/2014

 **«[[Զյուլտե Վարեգեմ]]»**
* Բելգիայի գավաթի դափնեկիր – 2017

## Ծանոթագրություններ

## Արտաքին հղումներ
* Դալսգորը transfermarkt-ում
* Դալսգորը soccerbase.com-ում
* Դալսգորը WhoScored.com կայքում
* Դալսգորը Բրենտֆորդի պաշտոնական կայքում 
* Դալսգորը Պրեմիեր Լիգայի պաշտոնական կայքում 
* Դալսգորը ՈՒԵՖԱ-ի պաշտոնական կայքում
* Դալսգորը ՖԻՖԱ-ի պաշտոնական կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Բրենտֆորդի ֆուտբոլիստներ
Կատեգորիա:Դանիայի հավաքականի ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:Զյուլտե Վարեգեմի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Օլբորգի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Միդտյուլանի ֆուտբոլիստներ
Զինածաղիկ շքեղ

**Զինածաղիկ շքեղ**, աստղածաղկազգիների ընտանիքին պատկանող միամյա ծաղկաբույս, որի հայրենիքը արևադարձային Աֆրիկան է։

## Նկարագրություն
Բույսի բարձրությունը հասնում է մինչև 50-70 սմ-ի։ Տերևները մուգ կանաչ են, ցողունն ու ընձյուղները ծածկված են խիտ, կոշտ աղվամազով։ Ծաղկաբույլերն ունեն ամենատարբեր գունավորում՝ սպիտակ, վարդագույն, կարմիր, բաց մանուշակագույն, դեղին, նարնջագույն։ Ծաղկում է հուլիսի երկրորդ կեսից մինչև առաջին սառնամանիքները։ Լուսասեր ու ջերմասեր բույս է։ Վատ է տանում անգամ թեթեևակի սառնամանիքները։ Գերադասում է սննդանյութերով հարուստ, փուխր, ստրուկտուրային ավազակավային հողերը։ Հանդիպում են հասարակ և լիաթերթիկ ծաղկավոր տեսակները։

Սերմերը ցանում են ջերմոցներում՝ մարտի կեսերին, ծիլերը վերատնկում են արկղերում կամ տորֆահումուսային թաղարներում։ Մայիսի առաջին տասնօրյակում սածիլները դաշտ են տեղափոխում և տնկում բարձր տեսակները՝ մեկը մյուսից 40 սմ, իսկ ցածրաճ տեսակները՝ 30 սմ հեռավորության վրա։ Ցածրաճ (լիլիպուդային) տեսակներից կարելի է նշել Կարմիր Գլխարկը և Թոմթումբը։ Առանձնապես մեծ տարածում է գտել Ֆանտազիա սորտը։

Խոշորածաղիկ տեսակներից տարածված են`

* Ատրակցիոնը (բաց կարմիր)
* Քեների Բերդը (դեղնավուն)
* Պոուլա Բեան (սպիտակ)
* Ռոզան (վարդագույն)

Լայնորեն կիրառվում է ծաղկային ձևավորումներում (ծաղկային օջախներ, ծաղկաթմբեր, խմբեր), հատկապես հուշարձանների ձևավորման համար։

## Ծանոթագրություններ

Կատեգորիա:Ծաղկաբույսեր
Կատեգորիա:Աստղածաղկազգիներ
Գացանիա փայլուն

**Գացանիա փայլուն**, աստղածաղիկավորների ընտանիքին պատկանող միամյա ցածրաաճ բույս՝ մոխրականաչավուն տերևներով և ամուր ընձյուղներով։ Ծագում է Հարավային Աֆրիկայից։

## Նկարագրություն
Ծաղիկները խոշոր են, նարնջադեղին, պսակաթերթիկների վրա սև օղակներով, բացվում են միայն պարզ, արևոտ օրերին։ Փայլուն գացանիայից բացի, մշակության մեջ հանդիպում են նաև հետևյալ տեսակները.
* երկարացողուն (բազմամյա ծաղկաբույս է, ունի ոսկեդեղին խոշոր ծաղիկներ, որոնց տրամագիծը հասնում է մինչև 25 սանտիմետրի), 
* Պոտսի (ծաղիկներն ունեն մինչև 12 սմ տրամագիծ և երկար կոթուններ, աչքի է ընկնում ուժեղ աճով, տերևները դեպի վեր են ուղղված)։

Ցանքը կատարում են ջերմոցներում ապրիլի երկրորդ կեսին։ Սերմնաբույսերը խնամում են կիսաչոր, արևոտ պայմաններում։ Գացանիայի սածիլները վատ են տանում ավելորդ խոնավությունը։ Դաշտ կարելի է տեղափոխել միայն առողջ, լավ զարգացած սածիլները, այլապես բույսերը կորցնում են իրենց դեկորատիվ հատկանիշը։ Չափազանց շոգադիմացկուն և երաշտադիմացկուն բույսեր են։

## Տարածվածություն
Հեռանկարային են մեր հանրապետության ցածրադիր գոտու պայմանների համար (Արարատյան դաշտ, Վայք, Մեղրի, հյուսիսարևելյան շրջաններ)։ Հիմնականում օգտագործում են կտրելու ծաղիկ ստանալու համար և ծաղկադեկորատիվ ձևավորումներում։

## Ծանոթագրություններ

Կատեգորիա:Ծաղկաբույսեր
Բելգիայի ներկայացուցիչների պալատ

right|200px
**[[Բելգիա]]յի ներկայացուցիչների պալատ** (, , ), Բելգիայի դաշնային խորհրդարանի ստորին պալատ։ 2014 թվականի հոկտեմերի 14-ից պալատնի նախագահ է Զիգֆրիդ Բրակկեն՝ Նոր ֆլամանդական ալյանսի անդամը։
thumb|287px|left|Ներկայացուցիչների պալատի շենք

## Ձևավորման կարգը
Ներկայացուցիչների պալատը կամված է 150 պատգամավորներից, որոնք ընտրվում են համամասնական ընտրական կարգով՝ դ'Օնդտի մեթոդով, կուսակցությունների դիրքը որոշելու համար։ Սակայն գոյություն ունեն նաև պետության դաշնային կառուցվածքի և նիդեռլանդալեզու ֆլամանդացիների ու ֆրանկալեզու վալլոնցիների միջև հարաբերությունների հետ կապված որոշ յուրահատկություններ։

87 պատգամավոր ընտրվում են նիդեռլանդալեզու համայնքից, իսկ 63-ը՝ ֆրանկալեզու և գերմանալեզուներից։ Բելգիայի պրովինցիաները ձևավորում են 11-ից 10 ընտրական շրջանները (վերջին շրջանը Բրյուսելի շրջանն է)։ 11 շրջաններից 10-ը միալեզու են (5-ական շրջան դլամանդացիների և վալլոնցիների համայնքներ), իսկ Բրյուսելյան համայնքը երկլեզու է (ընդ որում ֆրանկոֆոնների գերակշռության պատճառով ընտրված ոլոր 15 պատգամավորները վալլանցիների կուսակցության ներկայացուցիչներ են)։ Յուրաքանչյուր համայնք համապատասխան քանակով պատգամավորներ են ներկայացնում.

thumb|287px|Բելգիայի ընտրական համայնքները

Ներկայացուցիչների պալատի պատգամավոր կարող է դառնալ Բելգիայի յուրաքանչյուր իրավունակ քաղաքացի՝ 21 ամյակը լրացած և երկրում մշտական բնակվող։ Պաշտոնը ստանալից պատգամավորը նիդեռլանդերեն գերմաներեն և ֆրանսերեն երդում է տալիս։ Ներկայացուցիչների պալատի անդամը չի կարող միաժամանակ անդամակցել նաև սենատին կամ տեղական ինքնակառավարման մարմնին։ Բացի այդ, նախարար դարձած պատգամավորը միանգամից կորցնում է իր պատգամավորական մանդատը նախարարական պարտականություննե կատարելու ժամանակով և հետ է ստանում դրանք ավարտելուն պես։

Կառավարություն ձևավորեու համար անհրաժեշտ է ունենալ պատգամավորների կեսից ավելիի աջակցությունը։ Կառավարություն ձևավորելու կարևոր նախապայմաններից է նաև երկու լեզվական համայնքների ներկայացուցիչ հանդիսանալը։

## Ներկայիս կազմը
thumb|287px|Ներկայացուցիչների պալատի նիստի դահլիճ
Ներկայացուցիչների պալատի ներկայիս կազմը ձևավերվել է 2014 թվականի պառլամենտական ընտրություններին։

## Ծանոթագրություններ

## Արտաքին հղումներ
* Официальный сайт Палаты представителей  

Կատեգորիա:Ազգային ստորին պալատներ
Կատեգորիա:Բելգիայի ներկայացուցիչների պալատ
Թանթռնիկ լիդիական

**Թանթռնիկ լիդիական** (), թանձրատերևազգիների ընտանիքի բազմամյա դեկորատիվ բույս, որը, թեև աչքի չի ընկնում գեղեցիկ ծաղիկներով, սակայն հիանալի, մշտադալար վեգետատիվ զանգված է տալիս, որը օգտագործվում է գորգային ծաղկադեկորատիվ ձևավորումներում։

## Նկարագրություն
Բույսը աչքի է ընկնում սեղմված ընձյուղներով, մանր, մսալի, մոխրավուն տերևներով։ Ծաղկում է հունիսին՝ սպիտակ և կարմրավուն մանր, աննշան ծաղիկներով։ Բարձրությունը 5֊10 սմ է։ Հայրենիքը Մեքսիկան է։ Մեր հանրապետության տարածքում հանդիպում են թանթռնիկի 17 տեսակ, որոնք բոլորն էլ բարձր դեկորատիվ բույսեր են։ Գետնատարած աճի շնորհիվ ստեղծում են հարթ, գեղեցիկ գորգեր՝ կանաչ, դեղին, գորշ, կապույտ երանգներով։

Թանթռնիկների որոշ տեսակներ լայն կիրառում են գտել ժողովրդական բժշկության բնագավառում։ Նրանց հյութալի տերևներն ունեն ցավազրկող հատկություն։ Դեռևս Հիպոկրատը խորհուրդ է տվել այս բույսը օգտագործվել ուռուցքները բուժելու նպատակով։ Տերևներն օգտագործում են հում, եփած և թթու դրած։ Այս բոլորի հետ միասին թանթռնիկները նաև հրաշալի մեղրատուներ են։ Որոշ տեսակներ հարուստ են C և A վիտամիններով։

Բազմանում են սերմերով և վեգետատիվ ճանապարհով՝ տերևներով և տերևակոթուններով, նույնիսկ գրեթե չորացած ցողուններով։ Աճում են միանգամայն անբերրի, չոր, քարքարոտ, մշակության համար ոչ պիտանի հողերում, քանի որ արմատային համակարգը խոր չի թափանցում և բույսը բավարարվում է անգամ հողի մակերեսի աննշան շերտի սննդանյութերի պաշարով։

## Ծանոթագրություններ

Կատեգորիա:Բույսեր այբբենական կարգով
Կատեգորիա:Ծաղկաբույսեր
Կատեգորիա:Բազմամյա բույսեր
Կատեգորիա:Դեկորատիվ բույսեր
Աղջաղալա (բերդ, Թորթոմի շրջան)

**Աղջաղալա**, *Աւլչակալե*, բերդ  Արևմտյան Հայաստանում, Թորթումի շրջանի հյուսիսում, բլրի վրա, մրդառատ վայրում։ Ջրառատ է և ունի առողջարար օդ։ Հիշատակում է Քյաթիբ Չելերին։ Աղջաղալաի մոտակայքում է գտնվում համանուն զ֊յուղը։ Աղջաղալան XIX դարի սկզբներին դեռևս կանգուն էր և այդտեղ տեղավորված էր թուրքական կայազոր։

## Ծանոթագրություններ

Կատեգորիա:Թուրքիայի ամրոցներ
Կատեգորիա:Ամրոցներ այբբենական կարգով
Սիմեոն Նվանկվո

**Սիմեոն Նվանկվո** (, ), նիգերիացի ֆուտբոլիստ, «Կրոտոնե» ակումբի և Նիգերիայի հավաքականի հարձակվող։ 2018 թվականի աշխարհի առաջնության մասնակից։

## Ակումբային կարիերա
Նվանկվոն պորտուգալական «Պորտիմոնենսի» ակումբի սան է։ 2011 թվականի օգոստոսի 21-ին «Մորեյրենսե» ակումբի դեմ խաղում կատարել է իր նորամուտը Սեգունդա լիգայում։ Օգոստոսի 27-ին «Նավալ» ակումբի դեմ խաղում Սիմեոնը խփել է իր առաջին գոլը «Պորտիմոնենսի» ակումբի կազմում։ 2013 թվականին Նվանկվոն տեղափոխվել է «Ժիլ Վիսենտե» ֆուտբոլային ակումբ։ Օգոստոսի 18-ին «Ակադեմիկա» ակումբի դեմ խաղում կատարել է իր նորամուտը Սանգրիշ լիգայում։ 2014 թվականի սեպտեմբերի 28-ին «Բոավիշտա» ակումբի դեմ խաղում Սիմեոնը խփել է իր առաջին գոլը «Ժիլ Վիսենտե» ակումբի կազմում։ 2015 թվականին ակումբը դուրս է մնացել էլիտայից, սակայն Նվանկվոն մնացել է թիմում։ Հաջորդ մրցաշրջանում Սիմեոնը 20 գոլով դարձել է Սեգունդա լիգայի լավագույն ռմբարկու։

2016 թվականի ամռանը Նվանկվոն տեղափոխվել է իտալական Կրոտոնե ֆուտբոլային ակումբ։ Օգոստոսի 21-ին «Բոլոնյա» ակումբի դեմ խաղում նա կատարել է իր նորամուտը իտալական Սերիա Ա-ում։ Սեպտեմբերի 26-ին «Ատալանտա» ակումբի դեմ խաղում Սիմեոնը խփել է իր առաջին գոլը «Կրոտոնեի» կազմում։

## Միջազգային կարիերա
2018 թվականի մայիսի 28-ին կայացած Կոնգոյի Դեմոկրատական Հանրապետության հավաքականի դեմ ընկերական խաղում Նվանկվոն կատարել է իր նորամուտը Նիգերիայի հավաքականի կազմում:.

2018 թվականին Նվանկվոն մասնակցել է Ռուսաստանում անցկացվող աշխարհի առաջնությանը։ Մրցաշարում նա մասնակցել է Խորվաթիայի և Արգենտինայի հավաքականների դեմ խաղերին։

## Ձեռքբերումներ
**Անհատական**

* Սեգունդա լիգայի լավագույն ռմբարկու (20 գոլ) – 2015/2016

## Ծանոթագրություններ

## Արտաքին հղումներ
* Վիճակագրությունը soccerway կայքում
* Ֆուտբոլիստի էջը sports.ru կայքում
* Profile at Calciozz

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Իտալիայի լեգեոներ ֆուտբոլիստներ
Կատեգորիա:Կրոտոնեի ֆուտբոլիստներ
Կատեգորիա:Նիգերիայի հավաքականի ֆուտբոլիստներ
Կատեգորիա:Նիգերիացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Mount & Blade

**Mount & Blade**, համակարգչային խաղ է որը ունի Action/RPG բաց աշխարհը ժանրը։ Խաղը մշակել է թուրքական TaleWorlds  ընկերությունը և թողարկված է Paradox Interactive Microsoft Windows-ի համար 2008 թվականին։

Խաղ գործողությունը անցնում է գեղարվեստական աշխարհում, որը հիշեցնում է միջնադարյան Եվրոպան։

### Մերձավոր մենամարտ
Մարտական համակարգը բաղկացած է չորս տարբեր հարձակումների և չորս տեսակների, դրանց արտացոլումը. Զենքը բաժանվում է մի քանի տեսակների։

## Ծանոթագրություններ

## Արտաքին հղումներ
* Նկարագրություն խաղերը (ռուսերեն)
* Mount&Blade Paradox Interactive(անգլերեն)
* Mount&Blade Snowball Interactive 

Կատեգորիա:Windows տեսախաղեր
Կատեգորիա:2008 տեսախաղեր
Արևի դուստրը

**Արևի դուստրը** (), 1963 թվականի խորհրդային նկարված մուլտիպլիկացիոն ֆիլմ, Հյուսիսի ժողովուրդների (մասնավորապես Չուկոտկայի էսկիմոսների) հեքիաթների էկրանավորում՝ ստեղծված ռեժիսոր Ալեքսանդրա Սնեժկո-Բլոցկայայի կողմից։

«Արևի դուստրը» մուլտֆիլմը «Սոյուզմուլտֆիլմ» ստուդիայի վետերան Ալեքսանդրա Սնեժկո-Բլոցկայայի 1960-ական թվականների նոր որոնումների վառ դրսևորումն է։

## Սյուժե
Ամեն ինչ սկսվում է նրանով, որ էսկիմոսներն սպասում են բևեռային գիշերվա ավարտին, որը շուտով պետք է իր տեղը զիջի արևին։ Սակայ ն նշանակված օրն արևը չի հայտնվում երկնակամարում։ Դա տեղի չի ունենում նաև հաջորդ օրը։ Անհանգստացած բնակիչներն օգնության համար դիմում են գյուղի շամանին, որը խաբեությամբ որսորդներին ստիպում է հմայության դիմաց իրեն տալ որսորդական բոլոր հաղթանշանները և ստորությամբ հրաժարվում օգնել որևէ կերպ։ Այդ ժամանակ երիտասարդ քաջարի որսորդը գնում է արևին փնտրելու։ Նրա ճանապարհը երկար է ու վտանգներով լի, սակայն նա գտնում է արևին ու իմանում սարսափելի նորությունը. Սառնամանիքը գողացել է Արևի դստերը՝ գեղեցկուհի Գարնանը։ Քաջարի պատանին ուղևորվում է գտնելու Արևի դստերը։

## Ստեղծողներ

* Ստեղծողները նշված են ըստ մուլտֆիլմի ենթագրերի։

## Թողարկում
1990-ական թվականների կեսերին մուլտֆիլմը թողարկվել է տեսաերիզով խորհրդային լավագույն մուլտֆիլմերի հավաքածուներում Studio PRO Video և «Союз Видео» ստուդիայի կողմից։

2009 թվականի սեպտեմբերի 3-ին «Արևի դուստրը» մուլտֆիլմը պաշտոնապես թողարկվել է DVD սկավառակով «Союз-видео» ընկերության կողմից։ Սկավառակում ընդգրկվել են հետևյալ մուլտֆիլմերը՝ «Ո՞վ է առաջինը» (), «Նավաստի Ստյոպան» (), «Արևի դուստրը» , «Մենք Շերլոկ Հոլմսի հետ» (), «Պոնին վազում է շրջանագծով» (), «Ես սպասում եմ ճուտիկի» (), «Պերֆիլը և Ֆոման (), «Չորսը նույն բակից» (), «Գաղտնիքով արկղիկ» ()։

### Տեխնիկական բնութագիր
* Ձայն – Русский Dolby Digital 2.0 Mono
* Տարածաշրջանային կոդ – 0 (All)
* Պատկեր – Standart 4:3 (1,33:1);
* Գույն – PAL
* Փաթեթավորում – Ստվարաթղթե բոքս + кеер case
* Տարածող – «Союз-видео»

## Ծանոթագրություններ

## Գրականություն
*  . Книга по мультфильму. Художник И. Урманче.

## Արտաքին հղումներ
* 
* «Дочь солнца». Стрижевский, Ю. 

Կատեգորիա:1963 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ալեքսանդրա Սնեժկո-Բլոցկայայի մուլտֆիլմեր
Կատեգորիա:Խորհրդային մուլտֆիլմեր
Չեբուրաշկան գնում է դպրոց

**Չեբուրաշկան գնում է դպրոց** (), տիկնիկային մուլտիպլիկացիոն ֆիլմ՝ նկարահանված ռեժիսոր Ռոման Կաչանովի կողմից և թողարկված «Սոյուզմուլտֆիլմ» կինոստուդիայի կողմից 1983 թվականին։ «Շապոկլյակ» մուլտֆիլմի շարունակությունն է և Չեբուրաշկայի ու կոկորդիլոս Գենայի մասին պատմող շարքի վերջին մասը։

## Սյուժե
Օգոստոսի 31-ին կոկորդիլոս Գենան ինքնաթիռով վերադառնում է, սակայն օդանավակայանում, հակառակ իր սպասելիքներին, Չեբուրաշկան նրան չի դիմավորում։ Գենան ինքնուրույն է հասնում տուն, ճանապարհին Շապոկլյակը նրան խաբում է՝ վերելակի և նրա տան դռան վրա կախելով «Վերանորոգում» գրությամբ ցուցանակ։ Պարզվում է, որ Չեբուրաշկան, ստանալով Գենայի հեռագիրն իր ժամանման մասին, չի կարողացել կարդալ այն, քանի որ կարդալ չգիտի։ Գենան հայտարարում է, որ Չեբուրաշկայի բախտը բերել է, քանի որ հաջորդ օրը հենց նոր ուսումնական տարվա սկիզբն է՝ սեպտեմբերի 1-ը։ Չեբուրաշկան ուրախությամբ համաձայնում է սովորել դպրոցում։ Հերոսները գնում են գնելու դպրոցական համազգեստ, սակայն հարմար չափսի համազգեստ չկա կոկորդիլոսի, առավել ևս Չեբուրաշկայի համար։ Շապոկլյակը նույնպես ձգտում է փոխել իր կյանքը և գնում է դպրոցական համազգեստ։ Սակայն դպրոցը փակ է վերանորոգման համար, որը ինչ-ինչ պատճառներով ոչ մի կերպ չի ավարտվում։ Շապոկլյակն իր առնետի հետ հալածում է բանվորներին, որոնք դպրոցը վերանորոգելու փոխարեն դոմինո են խաղում։ Իմանալով, որ ուսուցիչների կարիք կա, կոկորդիլոս Գենան համաձայնում է դառնալ կենդանի բնությանը նվիրված առարկայի ուսուցիչ, իսկ Շապոկլյակն ստանձնում է աշխատանքի ուսուցչի պարտականությունները։

## Հնչյունավորողներ
* Վասիլի Լիվանով – *[[Կոկորդիլոս Գենա]]*
* Կլարա Ռումյանովա – *[[Չեբուրաշկա]]*
* Գեորգի Բուրկով – *վաճառող*
* Յուրի Անդրեև – *[[Շապոկլյակ (կերպար)|Շապոկլյակ]]/տնօրեն/արաբ վարորդ*

## Նկարահանող անձնակազմ
* Ռեժիսոր – Ռոման Կաչանով
* Սցենարի հեղինակներ – Ռոման Կաչանով, Էդուարդ Ուսպենսկի
* Բեմադրող նկարիչներ – Լեոնիդ Շվարցման, Օլգա Բոգոլյուբովա
* Նկարիչ-մուլտիպլիկատորներ – Իրինա Սոբինովա-Կասիլ, Միխայիլ Պիսման, Նատալյա Տիմոֆեևա, Նատալյա Դաբիժա
* Օպերատորներ – Թեոդոր Բունիմովիչ, Վլադիմիր Սիդորով
* Տներեն – Գրիգորի Խմարա
* Կոմպոզիտոր – Վլադիմիր Շաինսկի
* Հնչյունային ռեժիսոր – Բորիս Ֆիլչիկով
* Խմբագիր – Նատալյա Աբրամովա
* Տիկնիկների և դեկորացիների հեղինակներ – Պավել Գուսև, Սերգեյ Գալկին, Նատալիա Բարկովսկայա, Մարինա Չեսնիկովա, Ալեքսանդր Բելյաև, Սեմյոն Էտլիս, Միխայիլ Կոլտունով, Վալենտին Լադիգին, Վլադիմիր Մասլով, Օլեգ Մասաինով, Լյուդմիլա Ռուբան, Լյուդմիլա Ռուբան, Նատալիա Գրինբերգ, Սվետլանա Զնամենսկայա, Վիկտոր Գրիշին, Վլադիմիր Աբակումով, Նինա Մոլևա, Վալերի Պետրով, Ալեքսանդր Մաքսիմով
* Մոնտաժող – Գ. Ֆիլատովա

## Այլ մուլտֆիլմեր Գենայի ու Չեբուրաշկայի մասին
* 1969 – «Կոկորդիլոս Գենա»
* 1971 – «Չեբուրաշկա»
* 1974 – «Շապոկլյակ»

## Ծանոթագրություններ

Կատեգորիա:1980-ականների ռուսերեն ֆիլմեր
Կատեգորիա:1983 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Ռուսերեն մուլտֆիլմեր
Կատեգորիա:1983 ֆիլմեր
Կատեգորիա:Ռոման Կաչանովի մուլտֆիլմեր
Կատեգորիա:1980-ականների խորհրդային ֆիլմեր
Նյուքասլ (Ավստրալիա)

**Նյուքասլ** (), քաղաք Ավստրալիայի Նոր Հարավային Ուելս նահանգում։ 2007 թվականի մարդահամարի տվյալներով բնակչությունը կազմում է 289 հազար մարդ, արվարձանի հետ՝ 523 հազար։ Այն բնակչության թվաքանակով նահանգում երկրորդն է Սիդնեյից հետո։ Գտնվում է Սիդնեյից 162 կմ հյուսիս, Թասմանյան ծովի ափին։

Նյուքասլի նավահանգիստը քարածխի արտահանման համաշխարհային առաջատարներից է։ 2017 թվականին արտահանել է 159.9 մլն տոննա քարածուխ։

Նյուքասլում մինչև 1950 թվականը գործել է տրամվայի համակարգ, որը ստեղծվել է 1887 թվականին։

2008 թվականի ապրիլին քաղաքը ընդունեց տափօղակով հոկեյի երկրորդ դիվիզիոնի աշխարհի առաջնությունը։

## Քույր քաղաքներ
*  Ուբե, Յամագուտի, Ճապոնիա,
*  Նյուքասլ ափոն Թայն, Անգլիա, Մեծ Բրիտանիա,
*  Պոհանգ, Հարավային Կորեա։

## Ծանոթագրություններ

## Արտաքին հղումներ
* Նյուքասլի քաղաքապետարան
* Նյուքասլի տուրիստական կենտրոն
* Նյուքասլի արվեստի շրջանային թանգարան 
* VisitNSW.com – Նյուքասլ

Կատեգորիա:1797 թվականին հիմնադրված բնակավայրեր
Կատեգորիա:1804 թվականին հիմնադրված բնակավայրեր
Կատեգորիա:1804 հիմնադրումներ Ավստրալիայում
Կատեգորիա:Ավստրալիայի քաղաքներ
Աղյաթաղ

**Աղյաթաղ**, լեռնագագաթ Սյունիքի բարձրավանդակում, Թարթառ և Խաչեն գետերի ջրբաժանում, Մեծ Ալագյոլ լճից մոտ 38 կմ հյուսիս–արևելք։ Արևելյան և հարավային լանջերն անտառապատ են։ Բարձրություն մոտ 2551 մ։ Նշանակված է Կովկասի 5-վերստանոց քարտեզում։

## Ծանոթագրություններ

Կատեգորիա:Սյունիքի բարձրավանդակ
Կատեգորիա:Արցախի Հանրապետության լեռներ
Լյուկ Ռիդնուր

**Լուկաս Ռոբին (Լյուկ» Ռիդնուր** (; ),ամերիկացի նախկին բասկետբոլիստ, խաղարկիող։ 12 մրցաշրջան հանդես է եկել Բասկետբոլի ազգային ասոցիացիայում։ 

Ընտրվել է 2003 թվականի NBA դրաֆթի ժամանակ «Սիեթլ Սուպերսոնիքս» ակումբի կողմից, 14-րդ համարի ներքո։

## ԲԱԱ կարիերայի ցուցանիշներ

### Ամենամյա մրցաշրջան

|-
| align="left" | 
| align="left" | Սիեթլ
| 69 || 6 || 16.1 || .414 || .338 || .823 || 1.6 || 2.4 || .8 || .1 || 5.5
|-
| align="left" | 
| align="left" | Սիեթլ
| **82** || **82** || 31.4 || .405 || .376 || .883 || 2.5 || 5.9 || 1.1 || **.3** || 10.0
|-
| align="left" | 
| align="left" | Սիեթլ
| 79 || 77 || **33.2** || .418 || .289 || .877 || **3.0** || **7.0** || **1.6** || **.3** || 11.5
|-
| align="left" | 
| align="left" | Սիեթլ
| 71 || 58 || 29.5 || .433 || .353 || .805 || 2.3 || 5.2 || 1.2 || **.3** || 11.0
|-
| align="left" | 
| align="left" | Սիեթլ
| 61 || 5 || 20.0 || .399 || .296 || .857 || 1.5 || 4.0 || .6 || .2 || 6.4
|-
| align="left" | 
| align="left" | Միլոուքի
| 72 || 50 || 28.2 || .403 || .350 || .869 || **3.0** || 5.1 || 1.3 || .2 || 9.6
|-
| align="left" | 
| align="left" | Միլոուքի
| **82** || 0 || 21.5 || **.478** || .381 || **.907** || 1.7 || 4.0 || .7 || .1 || 10.4
|-
| align="left" | 
| align="left" | Մինեսոտա
| 71 || 66 || 30.4 || .468 || **.440** || .883 || 2.8 || 5.4 || 1.3 || .1 || 11.8
|-
| align="left" | 
| align="left" | Մինեսոտա
| 53 || 53 || 33.0 || .440 || .322 || .891 || 2.7 || 4.8 || 1.1 || **.3** || **12.1**
|-
| align="left" | 
| align="left" | Մինեսոտա
| **82** || **82** || 30.2 || .453 || .311 || .848 || 2.5 || 3.8 || 1.0 || .2 || 11.5
|-
| align="left" | 
| align="left" | Միլոուքի
| 36 || 12 || 21.2 || .384 || .368 || .684 || 1.7 || 3.4 || .6 || .1 || 5.7
|-
| align="left" | 
| align="left" | Շառլոթ
| 25 || 2 || 15.1 || .389 || .300 || .571 || 1.4 || 2.2 || .4 || .2 || 4.0
|-
| align="left" | 2014
| align="left" | Օռլանդո
| 47 || 0 || 14.5 || .426 || .317 || .857 || 1.4 || 2.0 || .4 || .1 || 4.0
|-
| align="center" colspan="2"| Կարիերա
| 830 || 493 || 26.1 || .431 || .349 || .857 || 2.3 || 4.5 || 1.0 || .2 || 9.3

### Փլեյ-Օֆ

|-
| align="left" | 2005
| align="left" | Սիեթլ
| **11** || **11** || **34.4** || .393 || .235 || **.950** || **3.3** || **4.3** || **1.2** || **.7** || **9.7**
|-
| align="left" | 2010
| align="left" | Միլոուքի
| 7 || 0 || 17.3 || **.467** || **.357** || .833 || 1.9 || 1.9 || .6 || .1 || 8.1
|-
| align="left" | 2014
| align="left" | Շառլոթ
| 4 || 0 || 9.0 || .308 || .333 || .000 || 1.0 || 3.0 || .0 || .3 || 2.5
|-
| align="center" colspan="2"| Կարիերա
| 22 || 11 || 24.3 || .406 || .297 || .906 || 2.4 || 3.3 || .8 || .5 || 7.9

## Արտաքին հղումներ
* Ցուցանիշները Basketball-Reference.com կայքում 
* էջը ESPN կայքում

Կատեգորիա:Ամերիկացի բասկետբոլիստներ
Կատեգորիա:20-րդ դարի ծնունդներ
Կատեգորիա:ԲԱԱ-ի բասկետբոլիստներ
Կատեգորիա:Սիեթլ Սուպերսոնիքսի բասկետբոլիստներ
Կատեգորիա:Մինեսոտա Թիմբերվուլվզի բասկետբոլիստներ
Կատեգորիա:Օկլահոմա Սիթի Թանդերի բասկետբոլիստներ
Կատեգորիա:Շառլոթ Հորնեթսի բասկետբոլիստներ
Կատեգորիա:Միլուոքի Բաքսի բասկետբոլիստներ
Կատեգորիա:Օռլանդո Մեջիքի բասկետբոլիստներ
Հավի միս

300px|մինի|Հավի մսի պատրաստումը գրիլի սարքի մեջ:
**Հավի միս**, թռչնամսի այս տեսակն ամենատարածվածն է աշխարհում։ Հավի միսը պարունակում է 2,5-13,1 % ճարպեր, 20,3-22,4 % սպիտակուցներ։ Հավից պատրաստում են տարատեսակ առաջին և երկրորդ ճաշատեսակներ՝ թե՛ տաք, թե՛ սառը ակրատներ։ Հավի միսն օգտագործում են նաև տարբեր աղցանների պատրաստման ժամանակ։

Հավի տարիքը որոշվում է մաշկի գույնով և ոտքերի տեսքով։ Երիտասարդ հավի մաշկը, որպես կանոն, սպիտակ է, նուրբ, դրա վրա ակնհայտ (հատկապես թևերի տակ) տեսանելի են երակները, ոտքերը ծածկված են մանր թեփուկներով։ Ծեր հավի մաշկը կոշտ է, դեղնավուն երանգ ունի։ Ծեր հավի ոտքերը պինդ են և ծածկված են կոպիտ ու խոշոր թեփուկներով, որոնք կրային ելուստներ ունեն։ Աքաղաղների տարիքը կարելի է որոշել ըստ բիտերի մեծության. երիտասարդ աքաղաղների մոտ (մինչև 6 ամսական) բիտի փոխարեն ոչ մեծ, փափուկ ելունդներ են, ծեր աքաղաղների մոտ՝ խոշոր, ոսկրացած բիտեր են, որոնք 2 սմ և ավելի երկարություն են ունենում։ Հավերի և աքաղաղների տարիքը նաև կարելի է որոշել ըստ կրծոսկրի ծայրի. ծեր թռչունի մոտ այն ոսկրացել է և գրեթե չի ճկվում, իսկ երիտասարդ թռչունի մոտ առաձգական և ճկվող է։

Արգանակի պատրաստման համար առավել նախընտրելի է վերցնել հասուն թռչնի միս, բայց որ շատ ծեր չլինի։ Թռչունը պիտի լինի միջին պարարտության, քանի որ ճուտիկներից և աքաղաղներից ստացվող թուրմը բավարար թափանցիկ չէ և բուրավետ է։ Եթե մսեղիքի վրա կան ճարպի ավելցուկներ, դրանք պետք է հեռացնել և վերամշակումից հետո օգտագործել մսատրորվածքների մեջ, մսի տապակման համար և այլն։ Գերադասելի է ճարպը հեռացնել փորիկի ստորին հատվածից։

Տապակման համար պիտանի են ոչ ծեր, միջին պարարտության հավերն ու աքաղաղները։ Ծեր հավի միսն առավել նպատակահարմար է կիրառել աղացած արտադրանքի համար՝ կոտլետներ, տեֆտելիներ և այլն։ Հավի ոսկորներից, որոնց վրայից արդեն կտրած-հեռացրած է միսը, կարելի է ոչ մեծ քանակությամբ թանձր արգանակ եփել։

Սառը ակրատների համար (դոնդողացված հավը մայոնեզով և այլն), ինչպես նաև աղցաններին ավելացնելու համար կիրառում են ցանկացած պարարտության և տարիքի թռչնի մսեղիք։

## Ծանոթագրություններ

## Արտաքին հղումներ
* 

Կատեգորիա:Համաշխարհային խոհանոց
Կատեգորիա:Միս
Կատեգորիա:Սննդամթերք
Մանանա Ասլամազյան

**Մանանա Ալբերտի Ասլամազյան** (, ), «Ինտերնյուս»-ի գլխավոր տնօրեն, 2001 թվականից Ռուսական հեռուստատեսության ակադեմիայի անդամ։ 2002 թվականին դարձել է «Ռուսաստանի մեդիամենեջեր» մրցանակի դափնեկիր՝ «Մեդիաբիզնեսի զարգացման գործում հատուկ ծառայություն» անվանակարգում, «Կրթված լրատվամիջոցներ» ֆոնդի նախկին ղեկավարն է։ Մանանա Ասլամազյանը Ռուսական հեռուստատեսության ակադեմիայի կողմից շրջանների հեռուստատեսության համար կադրեր նախապատրաստելու կարևոր դերի համար արժանացել է հատուկ մրցանակի՝ «Ռուսական հեռուստատեսության զարգացման գործում անձնական ներդրման համար» վերտառությամբ։

Հարկադրված վտարանդիության մեջ ապրել է Ֆրանսիայում։ Այժմ ապրում է և աշխատում է Հայաստանում.

## Կենսագրություն
Մանանա Ասլամազյանը ծնվել է 1952 թվականի հունվարի 10-ին Երևանում, ՀԽՍՀ։ 1973 թվականին ավարտել է Երևանի պետական համալսարանի բանասիրական ֆակուլտետը։ 1974 թվականից ապրել է Մոսկվայում։ Մոսկվայի տիկնիկային թատրոնում աշխատել է որպես հանդիսատեսի հետ աշխատելու գծով մանկավարժ, հետո՝ Մոսկվայի դրամատիկական թատրոնում՝ որպես ադմինիստրատոր։

1993 թվականից՝ ամերիկյան «Internews Network» ֆոնդի ռուսական մասնաճյուղի գլխավոր տնօրեն։

1998 թվականից՝ «Internews International»-ի կառավարման խորհրդի անդամ և «Internews Europe»-ի նախագահ։

2000 թվականից՝ Ռուսաստանի Դաշնության ֆեդերալ մրցակցային հանձնաժողովի անդամ՝ մամուլի, հեռուստառադիոհեռարձակման և զանգվածային լրատվության միջոցների գործերով։ Հանձնաժողովի կազմից հեռացվել է 2004 թվականին, Վլադիմիր Պոզների հետ միասին։

2002 թվականից՝ Հեռուստառադիոհեռարձակողների ազգային ասոցիացիայի (ՀԱԱ) փոխնախագահ։ Կազմից հեռացվել է 2007 թվականին։

2007 թվականից՝ անցել է արժույթի մաքսանենգության գործով. իր կողմից ղեկավարվող ամերիկյան ոչ պետական կազմակերպության. գործունեության ֆինանսավորման համար՝ Եվրոպայից ներմուծված արժույթի գործով։ Թաքնվել է հետաքննությունից և լքել Ռուսաստանը՝ մշտական բնակության վայր դարձնելով Փարիզը։ Ի պաշտպանություն Ասլամազյանի՝ հրապարակվեց բաց նամակ, որի ներքո ստորագրեցին մի շարք ռուս ժուռնալիստներ։ 2007 թվականից «Ինտերնյուս»-ի ռուսական բաժանմունքը դադարեցրեց իր աշխատանքը։

2010 թվականին ՌԴ Սահմանադրական դատարանի որոշմամբ՝ Ռուսաստանի Դաշնության ՔՕ-ի 188 հոդվածի փոփոխման արդյունքում՝ «Մաքսանենգություն» քրեական գործը վերաորակավորվեց վարչականի։

## Ծանոթագրություններ

## Արտաքին հղումներ
* ՌԴ Սահմանադրական դատարանը բավարարեց լրագրող Մանանա Ասլամազյանի բողոքը
* «Ինտերնյուս»-ի նախկին ղեկավար Մանանա Ասլամազյան
* Радиостанция «Эхо Москвы» / Блоги / EchoMSK / Манана Асламазян — в России / Комментарии

Կատեգորիա:ԵՊՀ բանասիրական ֆակուլտետի շրջանավարտներ
Սուրբ Աղոթիկի վանք

**Սուրբ Աղոթիկի վանք**, վանք Կեսարիա քաղաքից մոտ 15—17 կմ հյսւսիս-արևելք, *Ավետիք* կամ *Աղոթիկ* գեղադիր ձորի հյսւսիսային լանջին։ Կառուցման և կործանման թթ. անհայտ են։ Մինչև նորագույն ժամանակները պահպանվում էին վանքի պարիսպների, եկեղեցու և ներքին շենքերի հիմքերը մեծամեծ քարերով։ Վանքի մոտ կան վիմափոր այրեր, մի քանի եկեղեցիների ավերակներ, որոնցից մեկը բնակիչները կոչում էին Ճգնարան։ Վերջինիս մոտ նկատվել են այրված աճյունների մնացորդներ, իսկ մեկի կափարիչի վրա կան նշանագրեր։ Այդ աճյունները ենթադրաբար վերագրում են նախաքրիստոնեական ժամանակներին։ Վանքից ներքև, նույն ձորում բխում է մի հորդաբուխ աղբյուր, որին տեղացի հայ, հույն և թուրք բնակիչները կոչել են *Հայաթ* կամ *Էոմյուրսո*։

## Ծանոթագրություններ

Կատեգորիա:Վանքեր այբբենական կարգով
Կատեգորիա:Կայսերիի մարզի հայկական վանքեր և եկեղեցիներ
Կատեգորիա:Թուրքիայի հայկական գոյություն չունեցող եկեղեցիներ
Ֆոլ (հրվանդան)

**Ֆոլ**, հրվանդան Թուրքիայի Տրապիզոնի մարզում, Սև ծովի հարավային ափին, Տրապիզոն քաղաքից 36 կմ արևմուտք, Ֆոլ ավանի մոտ։

## Ծանոթագրություններ

Կատեգորիա:Հրվանդաններ այբբենական կարգով
Կատեգորիա:Թուրքիայի հրվանդաններ
Կատեգորիա:Տրապիզոնի մարզ
Կաֆր

[thumb|300px|«[Մոնոմոտապա թագավորություն և կաֆրերի ափը» (1688)]]

**Կաֆր** (, , ), տերմին, որը 16-րդ դարից պորտուգալացիներն օգտագործում էին, որպես Հարավային Աֆրիկայի սևամորթ բնակչությանը վիրավորական, ռասիստական բնութագրող արտահայտություն։

Ծագել է արաբական «կաֆիր» (كافر) բառից, որը նշանակում է «անհավատ», ոչ մուսուլման։ Աֆրիկյան ժողովուրդների հետ առևտուր անող արաբ վաճառականները այսպես էին կոչում հեթանոսական ցեղերին։ Այնուհետև այդ տերմինը ընդօրինակեցին (հավանաբար, սուխալիների միջոցով) պորտուգալացի ծովագնացները։

16-17-րդ դարերում եվրոպացիները կաֆեր էին կոչում Զամբեզի և Կոնգո գետերի հարավային մասում բնակվող ցեղերին, սակայն հետագայում սկսեցին տարբերել Հարավային Աֆրիկայի արևմտյան մասի ցեղերին, հոտենտոտներին և արևելյան մասի ցեղերին, որոնք խոսում էին բանտու լեզվով, որոնց եվրոպացիք կոչում էին կաֆեր։ Այնուհետև ավելի նեղ իմաստով բուրերը կաֆեր էին կոչում Հարավարևելյան Աֆրիկայի ռազմատենչ և խաշնարած ցեղերին, զուլուսներին, կոսաներին, պոնդոներին և ֆինգոներին։

20-րդ դարում, հատկապես ապարտհեյդի ժամանակաշրջանում, 1948 թվականից սկսած, «կաֆր» (կաֆֆիր) բառը ձեռք էր բերել արհամարհական նշանակություն և ՀԱՀ սևամորթ բնակչության կողմից սկսել էր ընկալվել որպես ծայրահեղ վիրավորական արտահայտություն (ինչպես «նեգր» բառը ԱՄՆ-ում)։ 1976 թվականից սկսած ՀԱՀ դատարանները այն սկսեցին ճանաչել որպես քրեորեն պատժելի վիրավորանք։

Kaffir-boetie մականվամբ (կաֆերի եղբայր) (boetie աֆրիկանս լեզվով նշանակում է «եղբայր») արհամարհական ձևով կոչում էին սևամորթներին համակիր և նրանց օժանդակող սպիտակներին։ ՀԱՀ-ում ապարտեիդի վերացումից հետո 2000 թվականին ընդունված «Հավասարության նպաստման և ապօրինի խտրականության կանխարգելման մասին» օրենքով արգելվում էին ռասիստական վիրավորանքները, այդ թվում ինչպես հասկանալի է նաև «կաֆր» (կաֆֆիր) բառի օգտագործումը։

## Ծանոթագրություններ

## Արտաքին հղումներ
* Where 'kaffir' is no insult
* The transcripts of the ''Human Rights Violations Hearings & Submissions'' of the  Truth and Reconciliation Commission contains a large number of references to the use of the word *kaffir* during the South African Apartheid era.
* *[http://web.uct.ac.za/depts/religion/documents/ARISA/2004_MS4.pdf The Provenance of the term ‘Kafir’ in South Africa and the notion of Beginning] * by Gabeba Baderoon
* 

Կատեգորիա:Ազգային և կրոնական մականուններ
Կատեգորիա:Հարավաֆրիկյան Հանրապետության պատմություն
Կատեգորիա:Մարդկանց նվաստացուցիչ անվանումներ
Սևան ՖԱ

**«Սևան» Ֆուտբոլային Ակումբ**, մասնագիտացված ֆուտբոլային ակումբ Սևանում, որը հանդես է գալիս Հայաստանի Առաջին խմբում։

Հիմնադրվել է 2018 թվականին որպես «Յունիոր Սևան» ֆուտբոլային ակումբ։ 2019-20 թվականի առաջնությունից անմիջապես առաջ անվանափոխվել է «Սևան»։

## Առաջնության վիճակագրություն

## Մարզիչներ

## Ծանոթագրություններ

## Արտաքին հղումներ
* Էջը transfermarkt.co.uk կայքում

Կատեգորիա:Հայկական ֆուտբոլային ակումբներ
Ֆորեշատ

**Ֆորեշատ**, լեռ Հայկական լեռնաշխարհում, Հայկական Պար լեռնաշղթաում, Խորասան քաղաքիից հարավ-արևմուտք, Արաքս գետի աջ ափից 8 կմ հեռավորությամբ, Անդոկ (էնդեկ) գետի արևմտյան կողմում։ Նշանակված է Կովկասի Տ-վերստանոց քարտեզում։

## Ծանոթագրություններ

Կատեգորիա:Հայկական Պար
Կատեգորիա:Էրզրումի մարզի լեռներ
Նավ (թանգարան)

**Նավ թանգարան** (), ամստերդամյան դպրոցի ճարտարապետական թանգարան,  Նիդեռլանդների մայրաքաղաք  Ամստերդամում, տեղակայված՝ Ամստերդամ-Արևմուտք շրջանում, Սպարնդամմերպլանտսուն 140 փողոցում։

## Պատմություն

Նավը հանդիսանում է Զանստրատ և Սպարնդմմերպլանտսուն փողոցների անկյունում գտնվող ժողովրդային տան երեք բաժանմունքներից մեկը, կառուցված գործարար Կլասա Հիլե պատվերով, ճարտարապետ Միշել դե Կլերկի կողմից, ամստերդամյան դպրոցի ոճով։ Առանձնաշենքերը կառուցել են 1914-1921-ական թվականներին։ Տները վարձակալվել էին Էյգեն Հարդի բնակարանային ընկերության կողմից։ Դրանք անվանեցին «պալատներ բանվորների համար»։

1999 թվականին շենքը փակվեց։ 2001 թվականին բաժանմունքի տարածքում տեղակայվել է Նավ թանգարանի հավաքածուն։ Թանգարանը կազմված է նախկին փոստային բաժանմունքից, տուն-թանգարանից, որը պատկերացում է տալիս տեղի բանվորների կյանքի մասին 1920-ական թվականներին, և թանգարան՝ շենքի պատմության և ճարտարապետության մեջ ամստերդամյան դպրոցի մասին։ 2005 թվականին նախկին խանութում բացվեց ճաշարան։ Հավաքածուի մեջ ընդգրկված է քաղաքի շենքերի լուսանկարների ցուցադրություն՝ ամստերդամյան դպրոցի ոճով։

Շենքի ճակատը զարդարված է քանդակագործ Հիլդո Կրոպայի (1884-1970) բազմաթիվ քանդակագործական ստեղծագործություններով։ Բնակելի տան ներքին բակը կազմված է փոքր այգիներից, որոնք միանում են արահետներով։ Թանգարանի դիմացի մանկապարտեզում գտնվում է բացօթյա կահույքի հավաքածու՝ նույն Էքսպրեսիոնիստական դպրոցի ոճով, Պիտեր Լուկաս Մարնետեի (1888-1948)  և Անտոն Կուրվերսի (1889-1940) աշխատանքները։

2012  թվականի մայիսից թանգարանի մասնաճյուղը գործում է Ամստերդամ-հարավ շրջանում։ Կիրակի օրերին էքսկուրսիան ընդգրկում է նաև Նավագնածության տունը։

## Ծանոթագրություններ

## Արտաքին հղումներ
* Նավ թանգարանի կայքէջը
* Het Schip - archipedia

Կատեգորիա:Ամստերդամի թանգարաններ
Կատեգորիա:2001 հիմնադրված թանգարաններ
Կատեգորիա:2001 հիմնադրումներ Նիդելանդներում
Կատեգորիա:Ճարտարապետության թանգարաններ
Ֆռնուս (գետակ)

**Ֆռնուս**, *Ֆըռնոզ, Ֆըռնուս, Ֆռնուզ, Ֆռնուգի գետակ, Ֆռունգի ձորագետ, Ֆրնուզ, Ֆրունգի ձորագետ, Ֆռունուզ*, գետակ Կիլիկիայամ, Ջահան (Պիոամոս) գետի վերին հոսանքի Կոկիսոն վտակի ավագանում։ Հոսում է Ջեյրանի շրջանով, Ֆռնուզ ավանի միջով։։

## Ծանոթագրություններ

Կատեգորիա:Կիլիկիայի գետեր
Ֆռֆռքար

**Ֆռֆռքար**, *Ֆերֆերկար, Ֆըռֆըռքար, Ֆըրֆըրքար, Ֆրֆրքար*, լեռ Հայկական լեռնաշխարհում, Սասունի Տալվորիկի գավառակում, Մուշ քաղաքից 35 կմ հարավ-արևմուտք, Անդոկ լեռան շրջանում, Խլհովիտ գյուղի հյուսիային կողմում, Բաթման գետի վերին հոսանքի աջ կողմում։ Սրա արևմտյան փեշերին էր գտնվում Տալվորիկ գյուղը։ Լերկ ժայռերի վեր խոյացող քարակույտ է, որի վրա տեղ-տեղ բուսել են ծառեր ու թփեր։ Սրա ծայր գագաթին շարունակ սուլոց ադղրդյուն է լսվում, որի համար էլ անվանել են Ֆռֆռքար։ Լեռան վրա կար քարայր, ուր վտանգի ժամանակ ապաստանում էին Տալվորիկի շրջանի բնակիչները։ Կովկասի 5– և 10-վերսաանոց քարտեզներում՝ Ֆերֆերկար։

## Ծանոթագրություններ

Կատեգորիա:Մուշի մարզի լեռներ
Մամերյան ամրոց

**Մամերյան ամրոց** (, , ), Մամեր կոմունայի քաղաքապետարան, որը գտնվում է Լյուքսեմբուրգի հարավ-արևմուտքում։ Այնտեղ է գտնվում Մամեր կոմունայի Խորհուրդը և վարչությունը, ինչպես նաև օրինապահ այլ մարմիններ։ Կամզված է 4 կառույցներից, տեղակայված է բարեկարգված Անկախության հրապարակում՝ քաղաքի կենտրոնի մոտ։ Գլխավոր մուտքի մոտ գտնվում է Տուր դը Ֆրանսի կրկնակի հաղթող Նիկոլաս Ֆրանցի և Լյուքսեմբուրգի միակ Օլիմպիական չեմպիոն Ժոզի Բրատելի արձանը։ Վերջինս ծնվել է Մամերում։

## Պատմություն
Մամերում ամրոցը կառուցվել է 10-րդ դարում։ Ֆրանսիական հեղափոխական պատերազմների ժամանակ այն վերածվել էր փլատակների, իսկ 1798 թվականին գրավվել և վաճառվել էր Տերի դե Բաստոնի ֆրանսիական զորքի կողմից։ 1830 թվականին ոստիկանապետ Ֆրեդերիկ Ֆրանսուան նույն տեղում կառուցել է նոր ամրոց` շրջապատված երկու մետրանոց պատերով։ 1934 թվականին ամրոցը դարձել է Ժակ Ֆիշերի և Ժյուլի Կրեմերի սեփականությունը,  1,72 հա վարելահողով։

1995 թվականին Մամեր ամրոցը գնվել է կոմունայի վարչության կողմից, որը 1997 թվականի հունիսի 4-ին քվեարկել է վերջինիս վերականգնման համար։ Վերականգնումը տևել է 1999 թվականից մինչև 2002 թվականի փետրվարը։ 2002 թվականի մարտի մեկին կոմունայի վարչությունը տեղափոխվել է ամրոց։ Մամերյան ամրոցում իրականացվել է 2006 թվականի Եվրոպայի ֆուտբոլի առաջնության (մինչև 17 տարեկան պատանիների) վիճակահանությունը, որը տեղի է ունեցել Լյուքսեմբուրգում։

## Ծանոթագրություններ

Կատեգորիա:Ամրոցներ այբբենական կարգով
Կատեգորիա:Լյուքսեմբուրգի ճարտարապետություն
Ռուբեն Ռայոս

**Ռուբեն Ռայոս Սեռնա** (, առավել հայտնի է որպես **Ռայո**, ), իսպանացի պրոֆեսիոնալ ֆուտբոլիստ, Կիպրոսի «Անորտոսիս» ակումբի հարձակողական ոճի կիսապաշտպան։

## Ֆուտբոլային կարիերա
Ռայոն ծնվել է Էլչեում (Վալենսիա)։ Հարազատ քաղաքի համանուն ակումբի սան է և մինչև 25 տարեկանը խաղացել է միայն Սեգունդա Բ-ում՝ աջորդաբար հանդես գալով «Վիլյահոյոսա», «Բարսելոնա Բ», «Օրուելա» և «Լերիդա» ակումբներում։

2011 թվականի ամռանը Ռայոն տեղափոխվել է Հունաստանի Սուպերլիգայի «Աստերաս Տրիպոլիս» ակումբ, որտեղ արդեն հանդես էին գալիս նրա մի քանի հայրենակիցներ։ Նոր ակումբի կազմում անցկացրած իր առաջին մրցաշրջանում Ռայոն խփել է հինգ գոլ առաջնությունում և երեք գոլ գավաթի խաղարկությունում։

2012/13 մրցաշրջանում Ռայոն լավացրել է իր ցուցանիշները՝ խփելով ինը գոլ և կատարելով 12 գոլային փոխանցում։ Հունաստանի գավաթի խաղարկության եզրափակչում՝ «Օլիմպիակոս» ակումբի դեմ խաղում, Ռայոն բացել է հանդիպման հաշիվը, սակայն վերջնական արդյունքում նրա թիմն ավելացված ժամանակում պարտվել է 1:3 հաշվով։ Արդյունքում նա ճանաչվելէ  մրցաշրջանի լավագույն լեգեոներ։ Հունաստանում անցկացրած իր կարիերայի մեծ մասի ընթացքում նա եղել է «Աստերասի» ավագ։

2013 թվականի հունիսի 6-ին Ռայոն երեք տարով պայմանագիր է կնքել «Մաքաբի Հայֆա» ակումբի հետ։ Առաջին մրցաշրջանում նա 27 հանդիպումների ընթացքում խփել է 11 գոլ և իր թիմին օգնել զբաղեցնել չորրորդ տեղն Իսրայելի Պրեմիեր լիգայում։ Սակայն 2014 թվականի մարտին «Բնեյ Իեհուդա» ակումբի խաղացող Ռաֆի Դաանին հետ բախման ընթացքում Ռայոն հակառակորդին հասցրել է առջևի խաչաձև ջլի վնասվածք, որի պատճառով նա չի կարողացել խաղալ մեկ տարի։ Այդ դեպքի համար Ռայոն ստացել է կարմիր քարտ, իսկ Դաանն այդպես էլ չի կարողացել ապաքինվել և ստիպված է եղել ավարտել կարիերան։

2015 թվականի հուլիսի 8-ին Ռայոն տեղափոխվել է ֆրանսիական «Սոշո» ակումբ՝ կնքելով երկու տարվա պայմանագիր (գումարը չի հրապարակվել)։ Մեկ տարի անց նա տեղափոխվել է Կիպրոսի առաջնության «Անորտոսիս» ակումբ։

## Ձեռքբերումներ
### Թիմային
**«Աստերաս Տրիպոլիս»**
* Հունաստանի գավաթի խաղարկության եզրափակչի մասնակից – 2012/13

### Անհատական
* Հունաստանի առաջնության լավագույն լեգեոներ – 2012/13

## Ծանոթագրություններ

## Արտաքին հղումներ
* 
* 

Կատեգորիա:Էլչեի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Սոշոյի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ